The Xanté Company, Belgia
Läbi sajandite on eriliste, hoolikalt salajas hoitud meetoditega valmistatud suurepäraseid likööre ja konjakeid. Ometi on belgia meistrid läinud veelgi kaugemale. Nende töö tulemuseks on täiesti ainulaadne pirnimaitseline liköör, mis ületab kõik seni loodu. Selles lummavas hõrgutises on ühendatud traditsioonilise konjaki erksus ja likööri pehmus, ning see kokku moodustab vastupandamatu maitseelamuse.
Xanté on originaalne liköör, mida valmistatakse konjakist ja küpsetest pirnidest. Loomingulisus ja uudsus ühendatakse selles joogis käsitöötunnetusega, mis on pärandatud läbi nelja liköörimeistrite põlvkonna. Tulemuseks on täiesti unikaalne liköör.
Patuselt maitsev Xanté liköör annab põhjuse sõpradega kohvilauas kohtuda või kaminaleegi õdusust tunda. Lummavalt ainulaadset maitset naudi ehedalt või koos jääga, kuuma kohvi kõrvale või hea söögikorra lõpetuseks. Sellele ahvatlusele ei saa vastu panna.